Skilorðsbundið fangelsi vegna slagsmála
Héraðsdómur Norðurlands eystra hefur dæmt karlmann í mánaðar skilorðsbundið gæsluvarðhald fyrir líkamsárás og dæmt hann til að greiða öðrum manni 120 þúsund krónur í bætur. Annar maður var sýknaður í sama máli, sem höfðað var í kjölfar slagsmála, sem brutust út á veitingahúsi á Húsavík í september.
Lögreglan fékk tilkynningu um fjöldaslagsmál fyrir framan skemmtistaðinn Gamla Bauk í september og kom fram í tilkynningunni að brotist hefðu út slagsmál á milli erlendra farandverkamanna og einhverra heimamanna.
Haft er eftir lögreglu í dómnum, að á að giska 20-30 manns hafi tekið þátt í slagsmálunum þegar lögreglumenn bar að og mikil múgæsing hafi myndast. Menn hafi barið hver á öðrum og einhverjir verið að reyna að skilja þá að. Einn maður fótbrotnaði í átökunum.
Í niðurstöðu dómsins segir, að slagsmálin virðist hafa verið milli farandverkamanna af mismunandi þjóðernum annars vegar og heimamanna hins vegar. Sé síður en svo ljóst, að útlendingarnir hafi átt upptökin en hins vegar liggi ekki annað fyrir en að heimamenn hafi einir orðið fyrir áverkum.
Sá sem dóminn hlaut hafði dvalið hér á landi. Hann var dæmdur fyrir að slá tvo menn í andlitið og sparka síðan í annan þeirra. Félagi mannsins var einnig ákærður en sýknaður þar sem sakargiftir þóttu ekki sannaðar.
Héraðsdómur Norðurlands eystra hefur dæmt karlmann í mánaðar skilorðsbundið gæsluvarðhald fyrir líkamsárás og dæmt hann til að greiða öðrum manni 120 þúsund krónur í bætur.
Lögreglan fékk tilkynningu um fjöldaslagsmál fyrir framan skemmtistaðinn Gamla Bauk í september.
20-30 manns hafi tekið þátt í slagsmálunum þegar lögreglumenn bar að.
Í niðurstöðu dómsins segir, að slagsmálin virðist hafa verið milli farandverkamanna af mismunandi þjóðernum annars vegar og heimamanna hins vegar.